CELEX: 62018CN0797
Language: mt
Date: 2018-12-17 00:00:00
Title: Kawża C-797/18 P: Appell ippreżentat fis-17 ta’ Diċembru 2018 mir-Repubblika Ellenika mis-sentenza mogħtija mill-Qorti Ġenerali (It-Tielet Awla) fl-4 ta’ Ottubru 2018 fil-Kawża T-272/16, Il-Greċja vs Il-Kummissjoni

25.2.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 72/10
            
         
      Appell ippreżentat fis-17 ta’ Diċembru 2018 mir-Repubblika Ellenika mis-sentenza mogħtija mill-Qorti Ġenerali (It-Tielet Awla) fl-4 ta’ Ottubru 2018 fil-Kawża T-272/16, Il-Greċja vs Il-Kummissjoni
      (Kawża C-797/18 P)
      (2019/C 72/13)
      Lingwa tal-kawża: il-Grieg
      
         Partijiet
      
      
         Appellanti: Ir-Repubblika Ellenika (rappreżentanti: G. Κanellopoulos, Ε. Leftheriotou u Α. Vasilopoulou, bħala aġenti)
      
         Parti oħra fil-proċedura: Il-Kummissjoni Ewropea
      
         Talbiet
      
      L-appellanti titlob li l-Qorti tal-Ġustizzja jogħġobha tilqa’ l-appell tagħha; tannulla s-sentenza appellata tal-Qorti Ġenerali tal-4 ta’ Ottubru 2018, Il-Greċja vs Il-Kummissjoni (T-272/16, mhux ippubblikata, EU:T:2018:651), sa fejn il-Qorti Ġenerali ċaħdet ir-rikors tagħha; tilqa’ l-azzjoni tar-Repubblika Ellenika tal-25 ta’ Ġunju 2016; li tannulla r-rikors ippreżentat minnha fil-25 ta’ Ġunju 2016; tannulla d-Deċiżjoni ta’ Implimentazzjoni tal-Kummissjoni (UE) 2016/417 tas-17 ta’ Marzu 2016 (1) inkwantu permezz ta’ dik id-deċiżjoni: (a) huma imposti korrezzjonijiet finanzjarji li jammontaw għal EUR 166 797 866,22 għas-snin ta’ talba 2012-2013 fil-qasam tal-għajnuniet diretti diżakkoppjati fir-rigward tas-snin ta’ talba 2012 u 2013, u (b) hija imposta korrezzjoni finanzjarja globali li tammonta għal EUR 3 880 460,50 għas-snin finanzjarji 2010-2013 fil-kuntest tal-Programm ta’ Żvilupp Rurali li jaqa’ taħt l-Assi 1 u 3 tal-FAEŻR, – Miżuri orjentati lejn l-investiment 125 u 121 (2007-2013); u tikkundanna lill-Kummissjoni għall-ispejjeż.
      
         Aggravji u argumenti prinċipali
      
      Insostenn tal-appell tagħha, l-appellanti tqajjem sitt aggravji:
      
                  A.
               
               
                  Fir-rigward tal-parti tas-sentenza appellata li tirrigwarda l-ewwel, it-tieni u t-tielet motiv tar-rikors u li tikkonċerna l-korrezzjoni imposta fil-qasam tal-għajnuniet diretti diżakkoppjati, ir-Repubblika Ellenika tqajjem tliet aggravji.
                  L-ewwel aggravju huwa bbażat fuq interpretazzjoni u applikazzjoni żbaljati tal-Artikolu 2 tar-Regolament tal-Kummissjoni (KE) Nru 796/2004 (2) tal-21 ta’ April 2004, dwar id-definizzjoni ta’ mergħa u l-motivazzjoni insuffiċjenti u żbaljata fis-sentenza appellata.
                  It-tieni aggravju huwa bbażat fuq l-interpretazzjoni żbaljata tal-Linji Gwida (Dokument VI/5330/97) fir-rigward tal-issodisfar tal-kundizzjonijiet għall-impożizzjoni ta’ korrezzjoni finanzjarja ta’ 25 %, fuq interpretazzjoni u applikazzjoni żbaljati tal-Artikoli 43, 44 u 137 tar-Regolament (KE) Nru 73/2009 (3), fuq motivazzjoni insuffiċjenti u kontradittorja, u fuq l-iżnaturament tar-rapport sommarju tal-Korp ta’ Konċiljazzjoni.
                  Sussegwentement, it-tielet aggravju, li permezz tiegħu l-appellanti tikkontesta l-interpretazzjoni u l-applikazzjoni żbaljati tal-Artikolu 31(2) tar-Regolament (KE) Nru 1290/2005 (4) u tal-Linji Gwida relatati, tal-prinċipju ta’ ne bis in idem, tal-prinċipju ta’ proporzjonalità, kif ukoll l-insuffiċjenza u n-natura kontradittorja tal-motivazzjoni.
               
            
                  B.
               
               
                  Fir-rigward tal-parti tas-sentenza appellata li tirrigwarda r-raba’ u l-ħames motiv tar-rikors dwar il-korrezzjoni li ġiet imposta fil-qasam tal-miżura 125 tal-Programm ta’ Żvilupp Rurali, qegħdin jiġu invokati żewġ aggravji. L-ewwel wieħed (ir-raba’ aggravju) huwa bbażat fuq l-interpretazzjoni u l-applikazzjoni żbaljati tal-Artikolu 71(2) u (3) tar-Regolament tal-Kunsill (KE) Nru 1698/2005 (5), u fuq il-motivazzjoni insuffiċjenti u żbaljata fis-sentenza appellata, filwaqt li permezz tat-tieni wieħed (il-ħames aggravju), qiegħed jiġi sostnut li s-sentenza appellata wettqet interpretazzjoni u applikazzjoni żbaljati tal-Artikolu 31(4) tar-Regolament (KE) Nru 1290/2005, kif ukoll tagħti motivazzjoni insuffiċjenti u żbaljata.
               
            
                  C.
               
               
                  Fl-aħħar nett, fir-rigward tal-parti tas-sentenza appellata li tiċħad is-sitt u s-seba’ motiv tar-rikors dwar il-korrezzjoni imposta fil-qasam tal-miżura 121 tal-Programm ta’ Żvilupp Rurali, permezz tas-sitt aggravju qiegħed jiġi sostnut, fiż-żewġ partijiet tiegħu, li twettqu interpretazzjoni u applikazzjoni żbaljati tal-Artikolu 73 tar-Regolament tal-Kummissjoni (KE) Nru 817/2004 (6), motivazzjoni insuffiċjenti u żnaturament tal-provi.
               
            
         (1)  ĠU 2016, L 75, p. 16, rettifika fil-ĠU 2016, L 95, p. 20.
      
      
         (2)  ĠU Edizzjoni Speċjali bil-Malti, Kapitolu 3, Vol. 44, p. 243.
      
         (3)  ĠU 2009, L 30, p. 16, rettifika fil-ĠU 2010, L 43, p. 7.
      
      
         (4)  ĠU 2005, L 209, p. 1
      
      
         (5)  ĠU 2010, L 286M, p. 26, rettifika fil-ĠU 2012, L 206, p. 23.
      
      
         (6)  ĠU Edizzjoni Speċjali bil-Malti, Kapitolu 3, Vol. 46, p. 87